**«Բադրինաթի հարսնացուն»** (հինդի՝ Badrinath Ki Dulhania, անգլ.՝ Badrinath's Bride), 2017 թվականի հնդկական ռոմանտիկ կատակերգություն, որի ռեժիսորը Շաշանկ Խաիթան է, պրոդյուսերը՝ Կարան Ջոհարը։ Ֆիլմը թողարկել է Դհարմա ընկերությունը։ Գլխավոր դերերում Վարուն Դհավանը և Ալյա Բհաթն են, the film marks the second installment of a franchise that began with Humpty Sharma Ki Dulhania: Ֆիլմի գլխավոր նկարահանումները սկսել են 2016 թվականի մայիսին, իսկ ֆիլմը թողարկվել է 2017 թվականի մարտի 10-ին՝ Հոլիի վերջին շաբաթ-կիրակիին։ Ֆիլմը քննադատների կողմից տարատեսակ, մեծ մասամբ դրական մեկնաբանություններ է ստացել և հաջողություններ գրանցել։ Դա 2017 թվականի 9-րդ ամենախոշոր բոլիվուդյան ֆիլմն էր։ 63-րդ «Filmfare» մրցանակաբաշխության ժամանակ այն հաղթել է 8 անվանակարգերում, այդ թվում՝ «Լավագույն կինոնկար», «Լավագույն ռեժիսոր»՝ Խաիթան, «Լավագույն դերասան, լավագույն դերասանուհի»՝ Դհավանը և Բհաթը։

Սյուժե
------

Բադրինաթ «Բադրի» Բանսալը (Վարուն Դհավան) հարուստ ընտանիքի որդի է, որն ապրում է Ջհանսիում։ Հետադարձ հայացք գցելով՝ պարզ է դառնում, որ Բադրիի մեծ եղբայրը՝ Ալոկնաթ Բանսալը, սիրահարված էր մի աղջկա, և պատրաստվել էր հեռանալ իր ընտանիքից հանուն նրա, որովհետև նրա հայրը դեմ էր, բայց ետ է կանգնել իր որոշումից, այն բանից հետո, երբ իր հայրը սրտի կաթված է ունեցել։ Հիմա Ալոկը ամուսնացած է Ուրմիլա Շուկլայի հետ, դա կազմակերպված ամուսնություն էր, և նրա կինը իրավունք չուներ աշխատել, չնայած որ իր ամուսնուց ավելի խելացի էր ու պրոֆեսիոնալ։ Ալոկը ևս լավ վիճակում չէ, քանի որ բաժանվել է իր սիրելիից և ուժով ամուսնացել, և նա շատ ժամանակ է տրամադրում խմելուն։ Բադրին վախենում է, որ իր հետ էլ նման բան կպատահի և երբ նա տեսնում է Վայդեհա Տրիվեդիին հարսանիքի ժամանակ, որոշում է նրա հետ ամուսնանալ և այդ ամուսնությունը դառնում է իր կյանքի առաքելությունը։

Վայդեհան ևս ավելի խելացի էր, քան Բադրին։ Նա ունի լավ կրթություն և գաղտնի ձևով փորձում է ուղեկցորդուհի դառնալ, իսկ Բադրին միայն 10-րդ դասարանն է ավարտել։ Աղջիկն ընդհանրապես հետաքրքրված չէր ամուսնությամբ և նույնիսկ մերժել է Բադրիի առաջարկը։ Բայց երբ Բադրին օգնում է Վայդեհայի մեծ քրոջը՝ Կրիտիկային, ամուսին գտնել և նույնսիկ օգնում է նրանց հորը դուրս գալ ճգնաժամից, այդ ժամանակ Վայդեհան համաձայնում է ամուսնանալ նրա հետ։ Սակայն հարսանիքի ժամանակ Վայդեհան չի գալիս։ Բադրիի սիրտը կոտրված է, իսկ Ամբարը՝ բարկացած։ Նա հրամայում է Բադրիին գտնել Վայդեհային և նրան հետ բերել՝ պատժելու համար։ Չնայած նրան, որ Բադրին վախենում է Ամբարի խոսքերից, Բադրին գնում է Մումբայ՝ Վայդեհային գտնելու, որտեղ նա պարզում է, որ նա արդեն գնացել է Սինգապուր՝ ուղեկցորդուհի դառնալու համար։

Բադրին կարողանում է Սինգապարում գտնել Վայդեհային և փախցնում է։ Ճանապարհին նա թողնում է Վայդեհային դուրս գալ բեռնախցիկից, և յուրաքանչյուրը ներկայացնում է իր փաստարկները։ Բադրին բարկանում է նրա վրա, Վայդեհան ներողություն է խնդրում, և փորձում բացատրել, որ իր գնալու պատճառը բնավ էլ նա չէ։ Բադրին բռնում է նրա կոկորդից, այդ ժամանակ հայտնվում է ոստիկանական մեքենա և նրանց տանում բաժանմունք։ Ոստիկանական բաժանմունքում Վայդեհան պաշտպանում է Բադրիի, չնայած այն բանին, որ նա առևանգել էր նրան ու փորձել խեղդել։ Հաջորդող բոլոր օրերի ընթացքում Բադրին հետևում է Վայդեհային։ Ալոկը զանգում ու ասում է Բադրիին, որ հայրը արդեն նոր հարսնացու է փնտրում նրա համար։ Դա վախեցնում է Բադրիին, և նա փորձում է մտնել Վայդեհայի աշխատանքի վայր։ Վայդեհան ասում է նրան, որ կհամաձայնի ամուսնանալ նրա հետ, եթե նա կարողանա համոզել հորը՝ Ամբարին, թույլ տալ նրան ապրել և աշխատել Սինգապուրում։ Բադրին այդ գիշեր հարբում է, և տեսարան սարքում Վայդեհայի տան մոտ, և նրան նորից տանում են ոստիկանական բաժանմունք, որտեղ այս անգամ Վայդեհան ստիպված է լինում նրան ազատելու համար 1500 դոլար վճարել։

Բադրին տեղափոխվում է Վայդեհայի բնակարան, որտեղ Վայդեհա հոգ է տանում նրա մասին, պատրաստում է նրա համար ամեն օր մինչև աշխատանքի գնալը, որը վիրավորում է նրան։ Նրանք իրար հետ ժամանակ են ացկացնում և ճամփորդում Սինգապուրում։ Ժամանակի ընթացքում Բադրին սկսում է հարգել ազատությունը և հիանում է նրա աշխատանքով ու խելքով։ Բադրին և Վայդեհան սկսում են իրար հետ ավելի երկար ժամանակ անցկացնել, որը նրանց ավելի մտերիմ է դարձնում։ Երբ Ամբարը հարցնում է, Բադրին ստում է, ասելով, որ չի կարողացել գտնել Վայդեհային։ Երբ Բադրին ոստիկանությունից ետ է վերցնում իր անձնագիրը, վերադառնում է Հնդկաստան, Վայդեհան սկսում է կարոտել նրան ու զգալ նրա բացակայությունը։

Ջհանսիում Ուրմիլան հղի է լինում, և Ամբարը ստիպում է իրականացնել մեգա պուջա, որպեսզի տղա ծնվի։ Բադրին խղճում է Ուրմիլային և միևնույն ժամանակ կարոտում է Վայդեհային, վերջապես հասկանում է, թե ինչու է Վայդեհան հեռացել։ Մինչև պուջան նա խմում է, և մեղադրում Ամբարին՝ կանանց հետ անհարգալից վերաբերվելու համար։ Նա Ամբարին մեղադրում է, իր և Վայդեհային բաժանման պատճառը լինելու համար, երբ հանկարծ նա աչքի պոչով տեսնում է Վայդեհային։ Վայդեհան ասում է Բադրիին, որ սիրում է նրան և ուզում է ամուսնանալ։ Նրանք միասին կանգնում են Ամբարի առջև, և ասում նրան, որ իրենք պատրաստվում են ամուսնանալ, և Վայդեհան կաշխատի այնտեղ, որտեղ իրեն հարմար է, անկախ նրանից՝ Ամբարը համաձայն է, թե ոչ։

Վերջում պարզ է դառնում, որ թեկուզ հեռվից, բայց Բադրին և Վայդեհան պահպանում են իրենց հարաբերությունները, մինչ նա ավարտում է իր ուսումը Սինգապուրում, Հնդկաստան վերադառնալուց հետո նա բացում է ուղեկցորդուհիների ուսումնական կենտրոն։ Ուրմիլան երկվորյակներ է ունենում՝ տղա և աղջիկ, և երևում է, որ Ամբարը նույն վերաբերմունքն ու սերն ունի թե՛ աղջկա, և թե՛ տղայի հանդեպ։ Ուրմիլան սկսում է աշխատել ավտոսրահում, նույնիսկ առանձին աշխատասենյակ է ստանում։ Բադրին և Վայդեհան խոստացան իրենց երեխաներից և ոչ մեկի համար օժիտ չհավաքել։

Դերակատարներ
------------

| Դերակատար | Դեր |
| --- | --- |
| Վարուն Դհավան | Բադրինաթ Բանսալ  Բադրինաթ Բանսալ  |
| Ալյա Բհաթ | Վայդեհի Տրիվեդի  Վայդեհի Տրիվեդի  |
| Սահիլ Վաիդ | Սոմեդով Բանսալ,  Սոմեդով Բանսալ,  Բադրիի զարմիկը |
| Ռիտուրաջ Սինգ | Ամբարնաթ Բանսալ,  Ամբարնաթ Բանսալ,  Բադրիի հայրը |
| Յաշ Սինհա | Ալոկնաթ Բանսալ,  Ալոկնաթ Բանսալ,  Բադրիի եղբայրը |
| Շվետա Բասու Պրասադ | Ուրմիլա Բանսալ,  Ուրմիլա Բանսալ,  Ալոկի կինը |
| Սվանադ Կիրկիրե | Մայանակ Տրիվեդի,  Մայանակ Տրիվեդի,  Վայդեհիի հայրը |
| Կանուպրիյա Պանդիտ | Մանասվի Տրիվեդի,  Մանասվի Տրիվեդի,  Վայդեհիի մայրը |
| Սուխմանի Լամբա | Կրիտիկա Տրիվեդի,  Կրիտիկա Տրիվեդի,  Վայդեհիի քույրը |
| Ապարշախտի Խուրանա | Բհուշան Միշրա,  Բհուշան Միշրա,  Կրիտիկայի ամուսինը |
| Ռաջեդրա Սեթի | Ջիտենդրա Միշի,  Ջիտենդրա Միշի,  Բհուշանի հայրը |
| Գաուրավ Պանդեյ | Գուրմիթ Սինգ Լամբալ,  Գուրմիթ Սինգ Լամբալ,  Վայդեհայի ընկերը Սինգապուրում |

Արտադրություն
-------------

Ֆիլմը ֆրանշիզի երկորդ մասն է, որը սկսվել էր «Humpty Sharma Ki Dulhania» ռոմանտիկ կատակերգությունից, որը ևս ղեկավարել է Շաշանկ Խաիթանը, պրոդյուսերը Կարան Ջոհարն է, գլխավոր դերերում կրկին նկարահանվել են Վարուն Դհանը և Ալյա Բհաթը։ Ֆիլմի մասին առաջին անգամ ազդարարվել է 2016 թվականի մայիսի 3-ին առցանց պաստառի հետ, որտեղ պատկերված էին Դհավան և Բհաթը տեղական գյուղական տոնավաճառում։ Գլխավոր նկարահանումները ևս սկսվել են այդ օրը։ Որոշ տեսարաններ նկարահանվել են Գատոտգահ շրջանում, Կիշորե Սագար լճի մոտ և Յոթ հրաշալիքների այգում՝ Ռաջաստանում։

Երաժշտություն
-------------

Ֆիլմի երաժշտությունը գրել է Ամալ Մալիկը, Տանիշկ Բագչին, Ախիլ Սաչդևան և Բափի Լահիրին, իսկ բառերը՝ Կումարը, Շհաբիր Ահմեդը, Ախիլ Սաչդևան, Բադշահը և Ինդիվարը։ Սաունդթրեքը թողարկվել է 2017 թվականի փետրվարի 17-ին T-Series հնդկական երաժշտական ստուդիայի կողմից։

| Հ/հ | Ստեղծագործության անվանում | Կատարողներ | Տևողություն |
| --- | --- | --- | --- |
| 1 | «Aashiq Surrender Huan» | Ամալ Մալիկ, Ժրեյա Ղոսալ | 4:10 |
| 2 | «Roke Na Ruke Naina» | Արիջիտ Սինգ | 4:39 |
| 3 | «Humsafar» | Ախիլ Սաչդևա,Մանշիլ Գուջրալ | 4:29 |
| 4 | «Badri Ki Dulhania» | Դեվ Նեգի, Նեհա Կակար, Մոնալի Թակուր, Իկկա | 3:27 |
| 5 | «Tamma Tamma Again» | Բափի Լահիրի, Անուրադհա Պաուդվալ, Բադշահ | 3:19 |
| 6 | «Humsafa», | Ալյա Բհաթ, Ախիլ Սաչդևա | 2:50 |
|

Շահույթ
-------

Ֆիլմը հավաքել է ₹190.25 մեկ շաբաթում՝ դառնալով Հնդկաստանի 2017 թվականի 4-րդ ամենաշահութաբեր ֆիլմը։ Ֆիլմը Բհաթի և Դհանի համար 3-րդ ամենաբարձր ցուցանիշ ունեցող հայրենական արտադրությունն է։

Մրցանակներ և անվանակարգեր
-------------------------

| Մրցանակաբաշխության օր | Մրցանակ | Անվանակարգ | Մրցանակակիր(ներ) և առաջադրված(ներ) | Արդյունք | Ծնթ. |
| --- | --- | --- | --- | --- | --- |
| 2017 թվականի դեկտեմբերի 4 | Star Screen մրցանակաբաշխություն | Կատակերգական լավագույն դերասան | Վարուն Դհավան | Հաղթանակ |  |
| Լավագույն դերասան | Առաջադրված
 |  |
| Լավագույն դերասանուհի | Ալյա Բհաթ | Առաջադրված
 |  |
| Լավագույն ֆիլմ | Բադրինաթի հարսնացուն | Առաջադրված
 |  |
| Լավագույն ռեժիսոր | Շաշանկ Խաիթան | Առաջադրված
 |  |
| 2017 թվականի դեկտեմբերի 30 | Zee Cine մրցանակաբաշխություն | Լավագույն դերասան (Ժյուրիի ընտրություն) | Վարուն Դհավան | Հաղթանակ |  |
| Լավագույն դերասանուհի (Հեռուստադիտողի ընտրություն) | Ալյա Բհաթ | Հաղթանակ |
| Լավագույն դերասանուհի (Ժյուրիի ընտրություն) | Առաջադրված
 |
| Լավագույն հնչյունավորում | Սոհել Սանվարի | Հաղթանակ |
| Լավագույն երգիչ | Ախիլ Սաչդևա (Humsafar երգի համար) | Հաղթանակ |
| Լավագույն բառեր | Առաջադրված
 |
| Լավագույն ֆիլմ (Հեռուստադիտողի ընտրություն) | Շաշանկ Խաիթան | Առաջադրված
 |
| Տարվա երգ (Հեռուստադիտողի ընտրություն) | Tamma Tamma Again | Առաջադրված
 |
| Լավագույն երաժշտություն | Ախիլ Սաչդևա, Ամալ Մալիկ, Տանիշկ Բագչի, Բափի Լահիրի | Առաջադրված
 |
| 2018 թվական հունվարի 20 | Filmfare մրցանակաբաշխություն | Լավագույն ֆիլմ | Բադրինաթի հարսնացուն | Առաջադրված
 |  |
| Լավագույն ռեժիսոր | Շաշանկ Խաիթան | Առաջադրված
 |
| Լավագույն դերասան | Վարուն Դհավան | Առաջադրված
 |
| Լավագույն դերասանուհի | Ալյա Բհաթ | Առաջադրված
 |
| Լավագույն երաժշտական ալբոմ | Ախիլ Սաչդևա, Ամալ Մալիկ, Տանիշկ Բագչի | Առաջադրված
 |
| Լավագույն երգիչ | Ախիլ Սաչդևա (Humsafa երգի համար) | Առաջադրված
 |
| Արիջիտ Սինգ (Roke Na Ruke Naina երգի համար) | Հաղթանակ |
| Լավագույն խորեոգրաֆիա | Գանեշ Աչարյա (Badri Ki Dulhania երգի համար) | Առաջադրված
 |

Ծանոթագրություններ
------------------

1. ↑  Internet Movie Database — 1990.
2. ↑  "'Badrinath Ki Dulhania' different from Humpty: Varun Dhawan". *The Indian Express*. PTI. 2016 թ․ հուլիսի 16. Retrieved 2016 թ․ սեպտեմբերի 3.
3. ↑  "Watch: Varun and Alia unveil Badrinath Ki Dulhania's quirky motion poster!". *Deccan Chronicle*. 2016 թ․ մայիսի 3. Retrieved 2016 թ․ մայիսի 3.
4. ↑  "In Pics: Alia Bhatt & Varun Dhawan Have a Working Sunday". *The Quint*. 2017 թ․ հունվարի 20. Retrieved 2017 թ․ հունվարի 20.
5. ↑  Hungama, Bollywood (2017 թ․ հուլիսի 5). "Box Office: Salman Khan's Tubelight is the 2nd highest worldwide grosser of 2017, unlikely to beat Raees - Bollywood Hungama". *Bollywood Hungama* (in ամերիկյան անգլերեն). Retrieved 2018 թ․ հունվարի 20.
6. ↑  "Filmfare Awards 2018: Complete list of nominations". *The Indian Express* (in ամերիկյան անգլերեն). 2018 թ․ հունվարի 18. Retrieved 2018 թ․ հունվարի 20.
7. ↑  *Badrinath Ki Dulhania - First Look - Varun Dhawan & Alia Bhatt*. Dharma Productions. 2016 թ․ մայիսի 3. Retrieved 2016 թ․ մայիսի 3.
8. ↑  *Badrinath Ki Dulhania Trailer Promises Oodles of Desi Fun & Drama*. The Quint. 2016 թ․ մայիսի 3. Retrieved 2017 թ․ փետրվարի 2.
9. ↑  "Badrinath Ki Dulhania Shooting Locations". *Bollylocations*. Արխիվացված է the original 2020 թ․ հունվարի 5-ին. `{{cite web}}`: Unknown parameter `|dead-url=` ignored (`|url-status=` suggested) (help)
10. ↑  "Badrinath Ki Dulhania (Original Motion Picture Soundtrack) - EP by Amaal Mallik, Akhil Sachdeva, Tanishk Bagchi & Bappi Lahiri on Apple Music". *iTunes Store*. 2017 թ․ փետրվարի 14.
11. ↑  "Box office Worldwide collection and day wise break up of Badrinath Ki Dulhania". *Bollywood Hungama*. 2017 թ․ հուլիսի 5. Retrieved 2017 թ․ օգոստոսի 15.
12. ↑  "Top day 1 India 2017". *Box office India*. 2017 թ․ ապրիլի 28. Retrieved 2017 թ․ մայիսի 16.
13. ↑  "Siddharth Malhotra top Indian first day". *Box office India*. 2017 թ․ ապրիլի 28. Retrieved 2017 թ․ մայիսի 16.
14. ↑  "Varun Dhawan Top First Day". *Box office India*. 2017 թ․ ապրիլի 28. Retrieved 2017 թ․ մայիսի 16.
15. ↑  "Star Screen Awards 2018: Here's The Complete List Of Winners!". *Desimartini* (in անգլերեն). Retrieved 2018 թ․ հունվարի 1.
16. ↑  "2018 Archives - Zee Cine Awards". *Zee Cine Awards* (in ամերիկյան անգլերեն). Retrieved 2017 թ․ դեկտեմբերի 31.
17. ↑  "Nominations for the 63rd Jio Filmfare Awards 2018". *filmfare.com* (in անգլերեն). Retrieved 2018 թ․ հունվարի 18.

Արտաքին հղումներ
----------------

* «Բադրինաթի հարսնացուն»(անգլ.) ֆիլմը Internet Movie Database կայքում
* Բադրինաթի հարսնացուն(անգլ.) ֆիլմը Rotten Tomatoes կայքում
* Badrinath Ki Dulhania at Bollywood Hungama
* Բադրինաթի հարսնացուն Ֆեյսբուքում

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · MusicBrainz · Rotten Tomatoes |

 |